‘ব্যাডবয়’ সাব্বিরের এ কেমন উত্তর?
নিষেধাজ্ঞা তুলে ফেরানো হয়েছিল দলে। এ নিয়ে সমালোচনা কম হয়নি। নিজেদের মতো করে 'ব্যাডবয়' সাব্বির রহমানকে ধুয়ে দিয়েছেন সমালোচকরা। শুধু তাই নয়, তাকে ফেরানো নিয়ে অধিনায়ক-নির্বাচকদের সামলোচনার তীরে বিদ্ধ হতে হয়। গণমাধ্যমে কথা বলতে হয় খোদ বিসিবি বসকেও।







স্বাভাবিকভাবেই ভীষণ চাপে ছিলেন সাব্বির। এবার একটু হলেও নিস্তার পাবেন। দলের রথী-মহারথীদের মধ্যে নিউজিল্যান্ড সফরে শেষ পর্যন্ত তিনিই উজ্জ্বল। স্বাগতিকদের বিপক্ষে শেষ ও তৃতীয় ম্যাচে অনবদ্য সেঞ্চুরি করেছেন এই হার্ডহিটার। সবকিছুরই দাঁতভাঙা উত্তর দিলেন মারকুটের ব্যাটসম্যান।




বিপিএলেই রানে ফেরার ইঙ্গিত দেন সাব্বির। কিউদের বিপক্ষে প্রস্তুতি ম্যাচে করেন ৪০ রান। প্রথম ওয়ানডেতে অল্প সময় ঝলক দেখিয়েছিলেন। তবে ক্রিজে স্থায়ী হতে পারেননি। ফলে দ্বিতীয় ওয়ানডেত বাদ পড়ার শংকা দেখা দেয়। কিন্তু আস্থা রাখেন অধিনায়ক মাশরাফি বিন মুর্তজা ও টিম ম্যানেজমেন্ট। তাকে ওই ম্যাচেও খেলান। এবার প্রতিভার বিচ্ছুরণ ঘটান। দলের বিপদের মুখে খেলেন ৪৩ রানের দায়িত্বশীল ইনিংস। ফলে তৃতীয় ওয়ানডেতে একাদশে ঠাঁয় নিশ্চিত হয়।
তবে নিজের ওপর পাহাড়সম চাপ ছিলই। কতটা চাপ ছিল একমাত্র তিনিই জানেন। হয়তো এই ম্যাচে ভালো করতে না পারলে দল থেকেই ছিটকে যেতেন। এতকিছুতেও ভড়কে যান সাব্বির। নিজের ওপর আত্মবিশ্বাস রেখেছেন, লক্ষ্যে অবিচল থেকেছেন।প্রবল ইচ্ছাশক্তির জোরে ধ্বংসস্তূপে দাঁড়িয়ে সেঞ্চুরি করে আস্থার প্রতিদান দিলেন। সেই সঙ্গে নিন্দুকদের দাঁতভাঙা জবাবও।    
ডানেডিনে বোধ হয় নিজেকেই ছাড়িয়ে যাওয়ার সংকল্প নিয়েই নেমেছিলেন সাব্বির। আগের ৫ ফিফটির সর্বোচ্চ রান ৬৪। এবার অতীতের সব ইনিংস ছাপিয়ে গেলেন তিনি। তুলে নিলেন অনিন্দ্যসুন্দর সেঞ্চুরি। খেললেন ১১০ বলে ১২ চার ও ২ ছক্কায় ১০২ রানের নান্দনিক ইনিংস। এটিই তার ওয়ানডে ক্যারিয়ারের প্রথম তিন অংক ছোঁয়া ইনিংস। দলের বিপর্যয়, নিজেকে নিয়ে সমালোচনা। একসঙ্গে দ্বিমুখী চাপকে জয় করলেন তিনি।

নিষেধাজ্ঞা তুলে ফেরানো হয়েছিল দলে। এ নিয়ে সমালোচনা কম হয়নি। নিজেদের মতো করে 'ব্যাডবয়' সাব্বির রহমানকে ধুয়ে দিয়েছেন সমালোচকরা। শুধু তাই নয়, তাকে ফেরানো নিয়ে অধিনায়ক-নির্বাচকদের সামলোচনার তীরে বিদ্ধ হতে হয়। গণমাধ্যমে কথা বলতে হয় খোদ বিসিবি বসকেও।